**Două elemente**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Steaua înfierbântă piatra cariată.

inima-i o apă. Curge-mă avar.

Rugineste gândul, lacătul din poartă,

trupul meu în tine-i doar un avatar.

Sângele în vene se cristalizează,

după legea firii pare un sfârsit.

Trupul meu în tine adevăr visează,

a murit iubirea doar când am murit.

Viitorul nostru curge într-un mâine.

De albastru cerul încă-i inundat,

trupul meu în tine creste ca o pâine,

două elemente într-un aluat.